**Tartu Linnavalitsus**

**Raekoja plats 1A**

**Tartu**

**20.04.2018, 1.1.55**

**Vastuskiri**

**Tartu linnas A. Le Coq –i välisõhus leviva keskkonnamüra vähendamise meetmed**

1. Viimase 5 aasta jooksul rakendatud tehnoloogilised uuendused ja tööprotsessi ümberkorraldused on vähendanud mõju ettevõtte lähiümbruses esinevale müratasemele, mida näitavad ka aastate jooksul teostatud müramõõtmised. Oleme rakendanud erinevaid meetmeid külmamajandi tehnoloogias ja ventilatsiooniseadmete juures (mürasummutid).
2. Ettevõttel on esinenud kaebusi viimase 5 aasta jooksul. Kaebuste alusel on tehtud täiendavaid müra mõõtmisi, kaasates ka kaebuste esitajaid.

Selle tulemusena:

* paigaldasime sagedusmuundurid müra tekitavatele jahutusagregaatidele;
* tellisime müraprobleemi lahendamiseks ekspertidelt hinnangud firmadest ETP Grupp ja Akukon Oy Eesti Filiaal;
* paigaldasime külmhoonele topelt ukse;
* paigaldasime ümber külmamajandi jahutusagregaatide müraseinad, vähendasime seadmete töökiiruseid.

1. Ettevõtte päevases(7.00-23.00) ja öises (23.00-7.00) tehnoloogilises tööprotsessis olulisi erinevusi ei ole, müratase tavapäraselt ei ületa lubatud piirnorme. Öisel ajal minimeerime tööstustransporti, ei teostata mürarikkaid laadimisi.
2. Ettevõtet mõjutab hooajaliselt kõige rohkem suvi, kui ilm on palav. Ettevõttel on vaja toomiseks külma. Külmamajandi jahutamiseks on meil katusel õhkjahutusseadmeid (Dry Cooler). Need on ventilaatoritega seadmed, mis tekitavad kuuldavat heli, mille summutamiseks on ehitatud müratõkkeseinad.
3. Tehnoloogilistest uuendustest jätkub hetkel külmamajandi tehnoloogia täiustamine, et suurendada kondensaatorite efektiivsust ning suunata õhku paisatavat jääksoojust tootmise energiavarustussüsteemi. Need meetmed annavad võimaluse minimeerida tavapäraste õhkjahutusseadmete kasutust ja vähendavad mürataset.

Urmas Mumm

haldusjuht